Þetta má sjá á myndinni hér að neðan , sem sýnir hlutdeild hátekjuhópanna af heildartekjum allra framteljenda ( Heimild : Fjármálaráðuneytið ) . Ójöfnuðurinn jókst á hverju ári eftir að uppsveiflan eftir hrun komst á skrið , nema á árinu 2015 . Nærri lagi er að tekjuskiptingin er nú svipuð og hún hafði verið milli áranna 2002 og 2003 . Á sama tíma fór auðvitað hlutur hinna 95 prósentanna , alls þorra almennings , úr 82,7% niður í 77,4% . Rýrnun velferðarbóta átti einnig hlut í þessari þróun , ekki síst á allra síðustu árum ( sjá hér ) . Rétt er einnig að skoða þessa þróun í tekjuskiptingunni í samhengi við þróun ójafnaðar í eignaskiptingunni , sem Þórður Snær Júlíusson hefur sýnt á glöggan hátt í nýlegum greinum í Kjarnanum ( sjá t.d. hér og hér ) . Höfundur er prófessor við HÍ og starfar í hlutastarfi sem sérfræðingur hjá Eflingu - stéttarfélagi . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .